ai4bharat/Pralekha huggingface dataset:
প্রধানমন্ত্রীরদপ্তর
জলবায়ু উদ্যোগ শীর্ষ সম্মেলনে প্রধানমন্ত্রীর ভাষণ
নতুনদিল্লি, ১২ই ডিসেম্বর, ২০২০
সুধীবৃন্দ,
জলবায়ু পরিবর্তনের বিরুদ্ধে আমাদের লড়াইয়ের সবথেকে গুরুত্বপূর্ণ পদক্ষেপ౼ প্যারিস চুক্তির পঞ্চম বার্ষিকী উপলক্ষে এই সম্মেলন। আজ আমরা সকলে আমাদের লক্ষ্য আরো উঁচুতে রেখেছি, আবার আমাদের অতীতকে ভুলে গেলেও চলবে না। আমরা শুধুমাত্র আমাদের উচ্চাকাঙ্ক্ষারই পরিবর্তন ঘটাবো না, একই সঙ্গে যে লক্ষ্য আমরা স্থির করেছি সেই লক্ষ্য পূরণে কতটা সফল হয়েছি সে বিষয়টিও পর্যালোচনা করতে হবে । আর তাহলেই ভবিষ্যৎ প্রজন্মের কাছে আমাদের বক্তব্যের বিশ্বাসযোগ্যতা থাকবে।
সুধীবৃন্দ,
এই প্রসঙ্গে আপনাদের সঙ্গে আমি একটি তথ্য ভাগ করে নিতে চাই, তা হল ভারত প্যারিস চুক্তি অনুযায়ী লক্ষ্য পূরণের দিকে শুধু এগোচ্ছেই না, প্রত্যাশাকেও ছাড়িয়ে গেছে। ২০০৫ সালের হিসেব অনুসারে আমরা আমাদের নিঃসরণের হার ২১% কমিয়েছি। আমাদের সৌর বিদ্যুৎ উৎপাদনের ক্ষমতা ২০১৪ সালে ছিল ২.৬৩ গিগাওয়াট। দুই হাজার কুড়ি সালে তা বেড়ে দাঁড়াবে ৩৬ গিগাওয়াটে। সারা বিশ্বের নিরিখে পুনর্নবীকরণযোগ্য জ্বালানি উৎপাদনের ক্ষমতার হিসেবে আমাদের স্থান চতুর্থ ।
২০২২ সালের আগে এটি পৌঁছাবে ১৭৫ গিগাওয়াটে আর আমরা এখন আরো উচ্চাকাঙ্ক্ষী লক্ষ্যমাত্রা স্থির করেছি౼ ২০৩০ সালের মধ্যে পুনর্নবীকরণযোগ্য জ্বালানির ক্ষমতা বৃদ্ধি পেয়ে দাঁড়াবে ৪৫০ গিগাওয়াটে । আমরা আমাদের বনাঞ্চলের পরিমাণ বৃদ্ধি করেছি এবং আমাদের জীববৈচিত্র্যকে রক্ষা করছি। আর, বিশ্বের আঙিনায় ভারত দুটি গুরুত্বপূর্ণ উদ্যোগে পথপ্রদর্শকের ভূমিকা নিয়েছেঃ
• আন্তর্জাতিক সৌর জোট এবং
• বিপর্যয় ব্যবস্থাপনার মোকাবিলায় পরিকাঠামোর জন্য জোট
সুধীবৃন্দ,
২০৪৭ সালে ভারত আধুনিক স্বাধীন রাষ্ট্র হিসেবে ১০০ বছর পূর্ণ করবে। এই গ্রহের সমস্ত সহ নাগরিকদের কাছে আমি জানতে চাই, আমি একটি গুরুত্বপূর্ণ শপথ আজ নিচ্ছি। শতবর্ষের ভারত শুধু তার লক্ষ্যমাত্রা অর্জনে করবে না, আপনাদের প্রত্যাশাকেও ছাপিয়ে যাবে ধন্যবাদ।
নারীওশিশুবিকাশমন্ত্রক
প্রধানমন্ত্রী রাষ্ট্রীয় বাল পুরস্কারের জন্য অংশগ্রহণের সময়সীমা বাড়িয়ে ৩১ অক্টোবর ২০২২ করা হল
নয়াদিল্লি, ৭ অক্টোবর, ২০২২
প্রধানমন্ত্রী রাষ্ট্রীয় বাল পুরস্কারের জন্য অংশগ্রহণের শেষ তারিখ ৩০ সেপ্টেম্বর ২০২২ থেকে বাড়িয়ে ৩১ অক্টোবর ২০২২ করা হয়েছে। ঐদিন বেলা ৫টা পর্যন্ত এতে অংশগ্রহণের সুযোগ থাকবে বলে জানানো হয়েছে কেন্দ্রীয় নারী ও শিশু কল্যাণ মন্ত্রকের পক্ষ থেকে। এই জাতীয় পুরস্কারের জন্য নাম নথিভুক্তির নতুন পোর্টালটি হল . এই পোর্টালটিতে গিয়ে যোগদানেচ্ছু প্রার্থীরা তাদের নাম নথিভুক্ত করতে পারবেন। এর আগে যারা https://nca-wcd.nic.in/. এই পোর্টালটিতে নাম নথিভুক্ত করেছেন তাঁরা আরও একবার নতুন পোর্টালটিতে নাম নথিভুক্তির সুযোগ পাবেন।
PG/SKD/NS
(Visitor Counter : 71
রেলমন্ত্রক
আমেদাবাদ – মুম্বাই রুটে তেজস এক্সপ্রেস ট্রেনের সূচনা
আইআরসিটিসি পরিচালিত তেজস দ্বিতীয় প্রিমিয়াম ট্রেন
নয়াদিল্লি, ৩১ ডিসেম্বর, ২০১৯
লক্ষ্ণৌ – দিল্লি প্রথম তেজস এক্সপ্রেস ট্রেন পরিষেবা সফল হওয়ার পর আমেদাবাদ – মুম্বাই রুটে দ্বিতীয় তেজস ট্রেনের পরিষেবা শুরু হতে চলেছে। সফরের সময় রেল যাত্রীদের অত্যাধুনিক পরিষেবা প্রদান এবং সম্পূর্ণ এক নতুন অভিজ্ঞতার অনুভূতি প্রদানে রেল মন্ত্রকের এই উদ্যোগ। আমেদাবাদ – মুম্বাই রুটে দ্বিতীয় তেজস ট্রেন পরিষেবার সূচনা আগামী বছরের ১৭ই জানুয়ারি শুরু হলেও বাণিজ্যিকভাবে চলাচল শুরু হচ্ছে ১৯শে জানুয়ারি থেকে।
রাষ্ট্রায়ত্ত সংস্থা আইআরসিটিসি ট্রেনটির পরিচালনার দায়িত্বে থাকছে। প্রথম তেজস ট্রেন পরিচালনার দায়িত্বেও এই রাষ্ট্রায়ত্ত সংস্থাটি রয়েছে। সম্পূর্ণ বাতানুকূল এই প্রিমিয়াম তেজস এক্সপ্রেস ট্রেনে প্রত্যেকটিতে ৫৬ আসনবিশিষ্ট দুটি এক্সিকিউটিভ শ্রেণীর চেয়ারকার এবং প্রতিটি ৭৮ আসনবিশিষ্ট ৮টি চেয়ারকার শ্রেণীর কামরা রয়েছে। ট্রেনটির মোট যাত্রী পরিবহণ সংখ্যা ৭৩৬।
আমেদাবাদ – মুম্বাই রুটে শীঘ্রই চালু হতে চলা এই তেজস এক্সপ্রেস ট্রেনটির অন্যান্য কিছু গুরুত্বপূর্ণ বৈশিষ্ট্যের মধ্যে রয়েছে – সফরকারীদের উচ্চ মানের খবার ও পানীয় দেওয়া হবে। এর খরচ মূল ভাড়ার সঙ্গেই যুক্ত থাকছে। বিমান সংস্থাগুলির মতো ট্রলির সুবিধাও ট্রেনে রয়েছে। অত্যাধুনিক পদ্ধতিতে শোধিত পানীয় জলের ব্যবস্থা সহ কামরার যাত্রীদের প্যাকেটবন্দী পানীয় জল সরবরাহ করা হবে। সফররত প্রত্যেক যাত্রীর বিমা বাবদ ২৫ লক্ষ টাকার বিমা থাকছে। এছাড়াও, সফরের সময়ে কোনও যাত্রীর বাড়িতে চুরি - ডাকাতি হলে ১ লক্ষ টাকার বিমার সুবিধা থাকছে। এছাড়াও, ট্রেন চলাচলে বিলম্ব হলে যাত্রী পিছু ঘন্টায় ১০০ টাকা এবং এক ঘন্টার বেশি হলে প্রতি ঘন্টায় ২৫০ টাকা ক্ষতি পূরণের সংস্থান থাকছে। কোনও কারণে ট্রেন পরিষেবা বাতিল হলে কনফার্ম বা অপেক্ষমান তালিকায় থাকা সমস্ত টিকিটের টাকা ফেরতযোগ্য হবে। ট্রেনটিতে কোনও তৎকাল কোটা বা প্রিমিয়াম তৎকাল কোটা থাকছে না। কেবল জেনারেল কোটা ও বিদেশি পর্যটক কোটা থাকছে। বিদেশি পর্যটক কোটায় প্রতিটি এক্সিকিউটিভ শ্রেণীর কামরায় ৬টি আসন এবং প্রতিটি চেয়ারকার শ্রেণীর কামরায় ১২টি করে আসন বরাদ্দ থাকছে। এই ট্রেনের টিকিট কেবলমাত্র আইআরসিটিসি-র ওয়েবসাইট এবং মোবাইল অ্যাপ থেকে সংগ্রহ করা যাবে। রেলের আসন সংরক্ষণ কেন্দ্রগুলিতে এই ট্রেনের টিকিট কাটার কোনও ব্যবস্থা নেই।
CG/BD/SB
(Visitor Counter : 68
কেন্দ্রীয়মন্ত্রিসভা
আন্তর্জাতিক বিমান পরিবহণ ক্ষেত্রে চিকাগো কনভেনশন, ১৯৪৪ – এর আওতায় তিনটি অনুচ্ছেদের সংশোধন প্রস্তাবে ভারতের সম্মতি
নয়াদিল্লি, ২২ ফেব্রুয়ারি, ২০২৩
আন্তর্জাতিক অসামরিক বিমান পরিবহণ  চুক্তি, ১৯৪৪ - এর ৩টি সংশোধন প্রস্তাবে আজ সম্মতি জানানো হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে।
আন্তর্জাতিক বিমান চলাচলের ক্ষেত্রে চিকাগো কনভেনশন মোতাবেক সংশ্লিষ্ট দেশগুলির সুযোগ-সুবিধা ও বাধ্যবাধকতা অনুসরণের ক্ষেত্রে ৩টি অনুচ্ছেদ বিশেষভাবে তাৎপর্যময়।
গত ৭৮ বছরে চিকাগো কনভেনশনটির কয়েক ধাপ সংশোধন হয়েছে। সময়ান্তরে ভারত এই ধরনের সংশোধনগুলিকে অনুমোদনও করে এসেছে।
কেন্দ্রীয় মন্ত্রিসভার এই সিদ্ধান্তের ফলে আন্তর্জাতিক বিমান পরিবহণ ক্ষেত্রে কনভেনশন তথা চুক্তির নীতি ও নিয়মকানুনগুলিকে অনুসরণ করতে ভারত যে অঙ্গীকারবদ্ধ, তারই প্রতিফলন ঘটল। শুধু তাই নয়, এই অনুমোদনের পথ ধরে আন্তর্জাতিক বিমান পরিবহণ ক্ষেত্রে ভারতের অংশীদারিত্ব এক নতুন মাত্রা পেতে চলেছে বলে মনে করা হচ্ছে।
PG/SKD/SB
(
স্বাস্থ্যওপরিবারকল্যাণমন্ত্রক
দেশে মোট ৪.৩৩ কোটি নমুনা পরীক্ষার মধ্যে ১.২২ কোটি পরীক্ষা গত ২ সপ্তাহে হয়েছে
গত ২৪ ঘণ্টায় ১০ লক্ষের বেশী পরীক্ষা হয়েছে
২২টি রাজ্য ও কেন্দ্রশাসিত অঞ্চলে প্রতি ১০লক্ষ জন পিছু হিসেবে নমুনা পরীক্ষার হার জাতীয় হারের থেকে বেশী
নতুনদিল্লি, ১লা সেপ্টেম্বর, ২০২০
কেন্দ্রের টেস্ট, ট্রাক ও ট্রিট নীতি অনুসরণ করে রাজ্য ও কেন্দ্রশাসিত অঞ্চলগুলি প্রচুর নমুনা পরীক্ষা করায় সংক্রমিতদের দ্রুত শনাক্তকরণ ও চিকিৎসার ব্যবস্থা করার ফলে সুস্থ হয়ে ওঠার হার বাড়ছে।
দেশে মোট ৪,৩৩,২৪,৮৩৪টি নমুনা পরীক্ষার মধ্যে শেষ দুই সপ্তাহে নমুনা পরীক্ষা হয়েছে ১,২২,৬৬,৫১৪টি।
রাজ্য ও কেন্দ্রশাসিত অঞ্চলগুলি ক্রমশ নমুনা পরীক্ষার হার বৃদ্ধি করছে। তামিলনাডু, উত্তরপ্রদেশ ও মহারাষ্ট্র এই কাজে অগ্রণী ভূমিকা পালন করছে। দেশে মোট নমুনা পরীক্ষার মধ্যে এই তিনটি রাজ্যে প্রায় ৩৪% পরীক্ষা হয়েছে।
গত চব্বিশ ঘন্টায় দেশে ১০, ১৬, ৯২০টি নমুনা পরীক্ষা হয়েছে। প্রতিদিন ১০ লক্ষের বেশী নমুনা পরীক্ষার ক্ষমতা অর্জনের ফলে সাপ্তাহিক নমুনা পরীক্ষার হার ক্রমবৃদ্ধিমান। জানুয়ারীর প্রথম সপ্তাহের হিসেবে বর্তমানে প্রতি সপ্তাহে এই পরীক্ষার হার চার গুণ বৃদ্ধি পেয়েছে।
দেশ জুড়ে পরীক্ষাগারের সংখ্যা বৃদ্ধি পাওয়ার ফলে নমুনা পরীক্ষার হার বৃদ্ধি পাচ্ছে। বর্তমানে প্রতি ১০ লক্ষ জনের হিসেবে ৩১,৩৯৪টি নমুনা পরীক্ষা হচ্ছে। ২২টি রাজ্য ও কেন্দ্রশাসিত অঞ্চলে প্রতি ১০লক্ষ জন পিছু হিসেবে নমুনা পরীক্ষার হার জাতীয় হারের থেকে বেশী। যার মধ্যে গোয়া, দিল্লি, অন্ধ্র প্রদেশ ও তামিলনাডুতে দৈনিক পরীক্ষার হার সবথেকে বেশী।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন অথবা ট্যুইটার হ্যান্ডেল @MoHFW_INDIA-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-তেও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি ২০২০-২১-এর রবি শস্য বিপণন মরশুমের জন্য ন্যূনতম সহায়ক মূল্য নির্ধারণ
নয়াদিল্লি, ২৩ অক্টোবর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আজ ২০২০-২১-এর রবি শস্য বিপণন মরশুমের ন্যূনতম সহায়ক মূল্যের পরিমাণ ২০১৯-২০-তে নির্ধারিত পরিমাণের থেকে বৃদ্ধি করেছে।
২০২০-২১ বিপণন মরশুমের জন্য ২০১৮-১৯ অর্থবর্ষে কেন্দ্রীয় বাজেট অনুসারে শস্য উৎপাদনের গড় ব্যয়ের ওপর দেড়গুণ হারে ন্যূনতম সহায়ক মূল্য ধার্য করা হয়েছে। ২০২২ সালের মধ্যে কৃষকের আয় দ্বিগুণ করার লক্ষ্যে এটি একটি গুরুত্বপূর্ণ পদক্ষেপ। এর মাধ্যমে কৃষকের লাভের পরিমাণ ন্যূনতম ৫০ শতাংশ হারে হবে। মন্ত্রিসভা মুসুর ডালের জন্য ক্যুইন্টাল প্রতি ৩২৫ টাকা, কুসুমের জন্য ক্যুইন্টাল প্রতি ২৭০ টাকা এবং দানাশস্যের জন্য ক্যুইন্টাল প্রতি ২৫৫ টাকা ন্যুনতম সহায়ক মূল্য ধার্য করেছে।
রেপসিড এবং সর্ষের জন্য ক্যুইন্টাল পিছু ২৫৫ টাকা, গম এবং বার্লির জন্য ক্যুইন্টাল পিছু ৮৫ টাকা বৃদ্ধি করা হয়েছে। এর ফলে, গম চাষিরা বিক্রির সময় তাঁদের কৃষিকাজে মোট ব্যয়ের থেকে ১০৯ শতাংশ বেশি ফেরত পাবেন।
ন্যূনতম সহায়ক মূল্য নির্ধারণের সময় উৎপাদন ব্যয়ের বিষয়টি বিবেচিত হয়। রবি শস্যের সহায়ক মূল্য উৎপাদন ব্যয়ের ৫০ শতাংশের বেশি বৃদ্ধি করা হয়েছে। বার্লির ক্ষেত্রে ৬৬ শতাংশ, দানাশস্যের ক্ষেত্রে ৭৪ শতাংশ, মুসুর ডালের ক্ষেত্রে ৭৬ শতাংশ, রেপসিড এবং সর্ষের বীজের ক্ষেত্রে ৯০ শতাংশ ও কুসুমের ক্ষেত্রে ৫০ শতাংশ কৃষকরা উৎপাদন ব্যয়ের থেকে বেশি ফেরত পাবেন।
ডালের ক্ষেত্রে এফসিআই সহ অন্যান্য সরকারি সংস্থাগুলি কৃষকদের ফসলের দামের ক্ষেত্রে প্রয়োজনীয় সাহায্য করবে। রাজ্য সরকারগুলি দানাশস্য সংগ্রহের ক্ষেত্রে সরকারি নীতি মেনে প্রয়োজনীয় ব্যবস্থা নেবে। কৃষকদের প্রয়োজনীয় ভর্তুকি এনএফএসএ-র মাধ্যমে দেওয়া হবে।
কৃষকদের আয় নিশ্চিত করার লক্ষ্যে সরকার উৎপাদনকেন্দ্রিক থেকে রোজগারকেন্দ্রিক আয়ের ওপর গুরুত্ব আরোপ করছে। গত ৩১শে মে মন্ত্রিসভার প্রথম বৈঠকে ‘প্রধানমন্ত্রী কিষান সম্মান নিধি’ -এর আওতায় সমস্ত কৃষককে নিয়ে আসার সিদ্ধান্ত নেওয়া হয়েছিল। এই যোজনা ২০১৯-২০ অর্থবর্ষের অন্তর্বর্তী বাজেটে ঘোষণা করা হয় যেখানে ক্ষুদ্র ও প্রান্তিক চাষিরা  প্রতি বছর ৬ হাজার টাকা করে পাবেন।
কৃষকদের উৎসাহব্যাঞ্জক ভাতা দেওয়ার লক্ষ্যে ২০১৮-তে ‘প্রধানমন্ত্রী অন্নদাতা আয় সংরক্ষণ অভিযান’ প্রকল্প চালু করা হয়েছিল। এই প্রকল্পের আওতায় প্রাইস সাপোর্ট স্কিম , প্রাইস ডেফিশিয়েন্সি পেমেন্ট স্কিম  এবং প্রাইভেট প্রোকিওরমেন্ট অ্যান্ড স্টকিস্ট স্কিম  চালু করা হয়েছে।
CG/CB/DM
(Visitor Counter : 57
শ্রমওকর্মসংস্থানমন্ত্রক
লকডাউনের জন্য ১৯৫২ সালের ইপিএফ ও এমপি আইনের আওতাধীন সংস্থাগুলির দেরিতে বকেয়া জমার ক্ষেত্রে জরিমানা লাগবে না
নতুনদিল্লি, ১৫ই মে, ২০২০
কোভিড – ১৯ এর মোকাবিলা করার জন্য দেশজুড়ে লকডাউন জারি হবার পর ১৯৫২ সালের ইপিএফ ও এমপি আইন অনুযায়ী যে সমস্ত সংস্থাগুলি রয়েছে, সেগুলি যথেষ্ট সংঙ্কটের মুখোমুখি। এই সমস্ত সংস্থাগুলি স্বাভাবিকভাবে কাজ করতে পারছে না এবং বিধিবদ্ধ নিয়ম অনুযায়ী প্রভিডেন্ট ফান্ডে কর্মচারীদের টাকা সময়মতো জমা দিতে পারছে না।
এদের সমস্যার কথা বিবেচনা করে কর্মচারী ভবিষ্যনিধি তহবিল সংগঠন  সিদ্ধান্ত নিয়েছে, দেরিতে টাকা দিলে পর তার জন্য কোনো শাস্তিমূলক ব্যবস্থা নেওয়া হবে না।
১৫ই মে, ইপিএফও-র ফিল্ড অফিস থেকে এই মর্মে একটি বিজ্ঞপ্তি জারি করা হয়েছে। যাতে বলা আছে, ইপিএফও-র ওয়েবসাইটে “কোভিড – ১৯” ট্যাবে গিয়ে তার মাধ্যমে টাকা জমা করলে সংস্থাগুলিকে কোনো জরিমানা দিতে হবে না। এর ফলে সাড়ে ৬ লক্ষ প্রতিষ্ঠানের সুবিধে হবে।
(CG/CB/SFS
কেন্দ্রীয়মন্ত্রিসভা
কেন্দ্রীয় সরকারি কর্মচারীদের জন্য কেন্দ্রীয় মন্ত্রিসভা আরও এক কিস্তি মহার্ঘ্য ভাতা দেওয়ার প্রস্তাব অনুমোদন করেছে, যা পয়লা জুলাই থেকে কার্যকর হবে
মূল বেতন/অবসর ভাতার বর্তমান ২৮ শতাংশের অতিরিক্ত ৩ শতাংশ বৃদ্ধি করা হ’ল
৪৭ লক্ষ ১৪ হাজার কেন্দ্রীয় সরকারি কর্মচারী এবং ৬৮ লক্ষ ৬২ হাজার পেনশনভোগী এর ফলে উপকৃত হবেন
অতিরিক্ত মহার্ঘ্য ভাতার জন্য সরকারের বছরে আরও ৯ হাজার ৪৮৮ কোটি ৭০ লক্ষ টাকা বেশি ব্যয় হবে
নয়াদিল্লি, ২১ অক্টোবর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে কেন্দ্রীয় সরকারি কর্মচারী ও পেনশনভোগীদের আরও এক কিস্তি মহার্ঘ্য ভাতা দেওয়ার প্রস্তাব অনুমোদন করা হয়েছে। এটি পয়লা জুলাই থেকে কার্যকর হবে। মূল্য বৃদ্ধির সঙ্গে সাযুজ্য রেখে মূল বেতন/অবসর ভাতার বর্তমান ২৮ শতাংশের অতিরিক্ত ৩ শতাংশ বৃদ্ধি করা হ’ল।
সপ্তম কেন্দ্রীয় বেতন কমিশনের সুপারিশক্রমে নির্দিষ্ট সূত্র অনুযায়ী এই বৃদ্ধি নির্ধারিত হয়। এর ফলে, প্রতি বছর সরকারি কোষাগার থেকে অতিরিক্ত ৯ হাজার ৪৮৮ কোটি ৭০ লক্ষ টাকা ব্যয় হবে। ৪৭ লক্ষ ১৪ হাজার কেন্দ্রীয় সরকারি কর্মচারী এবং ৬৮ লক্ষ ৬২ হাজার পেনশনভোগী এর ফলে উপকৃত হবেন।
CG/CB/SB
(
প্রতিরক্ষামন্ত্রক
বায়ুসেনা প্রধানের সুইডেন সফর
বায়ুসেনা প্রধান এয়ার চিফ মার্শাল বিরেন্দর সিং ধানোয়া চারদিনের সরকারি সফরে সুইডেনে গেছেন। সুইডিশ বিমানবাহিনীর প্রধানের আমন্ত্রণে এই সৌজন্য সফর। বায়ুসেনা প্রধান সুইডিশ বিমানবাহিনীর প্রশিক্ষণ সহ বিভিন্ন ইউনিট ঘুরে দেখবেন। তিনি সে দেশের বিমানবাহিনীর উচ্চপদস্থ আধিকারিকদের সঙ্গেও মতবিনিময় করবেন।
এই সফরের ফলে দু’দেশের বিমানবাহিনীর মধ্যে পারস্পরিক সহযোগিতা বৃদ্ধি পাবে যার ফলে, ভবিষ্যতে বিভিন্ন গুরুত্বপূর্ণ বিষয় নিয়ে মতবিনিময় সম্ভব হবে।
(Visitor Counter : 95
প্রধানমন্ত্রীরদপ্তর
সবরমতি আশ্রম থেকে অমৃত মহোৎসব অনুষ্ঠানের সূচনা হবেঃ প্রধানমন্ত্রী
প্রধানমন্ত্রী বলেছেন, বাপু এবং স্বাধীনতা সংগ্রামীদের জন্য ‘ভোক্যাল ফর লোক্যাল’ একটি অনবদ্য শ্রদ্ধার্ঘ
নতুনদিল্লি, ১২ই মার্চ, ২০২১
প্রধানমন্ত্রী শ্রী নরেন্দ্র মোদী আজ আমেদাবাদের সবরমতী আশ্রম থেকে পদযাত্রার সূচনা করবেন।
একগুচ্ছ টুইট বার্তায় প্রধানমন্ত্রী বলেছেন , “ যেখান থেকে ডান্ডি অভিযান শুরু হয়েছিল সেই একই জায়গা౼ সবরমতী আশ্রম থেকে আজকের অমৃত মহোৎসব অনুষ্ঠানের সূচনা হবে। ভারতের জনসাধারণের মধ্যে গর্ব ও আত্মনির্ভরতার ভাবনাকে এই পদযাত্রা আরো দৃঢ় করবে । বাপু এবং স্বাধীনতা সংগ্রামীদের জন্য ‘ভোক্যাল ফর লোক্যাল’ একটি অনবদ্য শ্রদ্ধার্ঘ ।
যেকোনো স্থানীয় পণ্য কিনুন এবং সোশ্যাল মিডিয়ায় #'Vocal For Local' ব্যবহার করে সেটি পোস্ট করুন। সবরমতী আশ্রমে মগন নিবাসের কাছে একটি চরকা বসানো হয়েছে । আত্মনির্ভরতা সংক্রান্ত প্রত্যেক টুইটে ওই চরকাটি পুরো একবার ঘুরবে। এটি গণআন্দোলনের অনুঘটকের কাজ করবে । “
জাহাজচলাচলমন্ত্রক
মনসুখ মাণ্ডব্য কলকাতা বন্দরে পোর্ট অ্যাক্সেস কন্ট্রোল সিস্টেমে আরএফআইডি ব্যবস্থাপনার উদ্বোধন করেছেন
কলকাতা, ২৫ অক্টোবর, ২০১৯
কেন্দ্রীয় জাহাজ চলাচল, সার ও রসায়ন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মাণ্ডব্য আজ কলকাতায় বন্দর আধিকারিকদের সঙ্গে পর্যালোচনা বৈঠক করেন। কেন্দ্রীয় প্রতিমন্ত্রী এদিন কলকাতা বন্দরের পোর্ট অ্যাক্সেস কন্ট্রোল সিস্টেমের মাধ্যমে বন্দরে সহজে ব্যবসা পরিচালনা ব্যবস্থাপনার জন্য রেডিও ফ্রিকোয়েন্সি আইডেন্টিফিকেশন সিস্টেম -এর সূচনা করেছেন। এই ব্যবস্থা চালু হওয়ার ফলে কলকাতা বন্দরে জাহাজ চলাচলের ক্ষেত্রে সুবিধা হবে। এই ব্যবস্থাপনা ‘এক জানালা বিশিষ্ট’। নগদহীন লেনদেন ব্যবস্থাও রয়েছে এখানে। আগামী ৩১শে অক্টোবর থেকে এই নতুন ব্যবস্থা চালু হবে। এতে জাহাজ চলাচলের পাশাপাশি যাত্রীদেরও সুবিধা হবে। ১৭ কোটি টাকা ব্যয়ে এই নতুন ব্যবস্থাপনা গড়ে তোলা হচ্ছে। এদিন তিনি কলকাতা বন্দর এবং রবীন্দ্র সেতুর  ওপর সিসিটিভি ব্যবস্থাপনারও সূচনা করেন। একইসঙ্গে, বন্দর এলাকায় ট্রাক পার্কিং টার্মিনালেরও উদ্বোধন করেন। পাশাপাশি, তিনি কলকাতা বন্দর এলাকায় বৃক্ষরোপন কর্মসূচিতে অংশ নেন।
কেন্দ্রীয় প্রতিমন্ত্রী এদিন সিসিটিভি কন্ট্রোল রুম পরিদর্শন করেন। বন্দর এলাকাকে ঘিরে পর্যটন প্রসারের ওপর বিশেষ জোর দেন তিনি। শ্রী মাণ্ডব্য বলেন, বন্দর এলাকায় পর্যটনের প্রসার ঘটলে নতুন কর্মসংস্থানের সুযোগ সৃষ্টি হবে, সাধারণ মানুষের আয় বাড়বে। কলকাতা বন্দরের ১৫০তম বর্ষ উদযাপনের জন্য ধন্যবাদও জানান তিনি। প্রতিমন্ত্রী বলেন, কলকাতা বন্দরের ১৫০তম বর্ষ উদযাপনে প্রধানমন্ত্রী অংশগ্রহণ করারও আগ্রহ প্রকাশ করেছেন। অনুষ্ঠানে শ্রী মাণ্ডব্য বন্দরের কর্মচারীদের স্বচ্ছতা পুরস্কারও প্রদান করেন।
CG/SS/DM
(Visitor Counter : 49
প্রধানমন্ত্রীরদপ্তর
ডঃ বাবাসাহেব আম্বেদকর-কে প্রধানমন্ত্রীর শ্রদ্ধার্ঘ্য
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী ডঃ বাবাসাহেব আম্বেদকর-কে তাঁর জন্মদিনে পুষ্পার্ঘ্য নিবেদন করেছেন।
এক ট্যুইট বার্তায় প্রধানমন্ত্রীর দপ্তর থেকে জানানো হয়েছে, “প্রধানমন্ত্রী @narendramodi মহান ডঃ বাবাসাহেব আম্বেদকর-কে তাঁর জন্মদিনে শ্রদ্ধা নিবেদন করেছেন”।
PG/CB/SB
(
প্রতিরক্ষামন্ত্রক
স্কোয়াড্রন লিডার দীপক মহননকে বায়ু সেনা পদক প্রদান করলেন রাষ্ট্রপতি
নতুন দিল্লি, ১৫ আগস্ট, ২০২১
স্কোয়াড্রন লিডার দীপক মহনন ২০১৭-র এপ্রিল থেকে উপকূলরক্ষী বাহিনীর একটি স্কোয়াড্রনের দায়িত্বে রয়েছেন। একটি চিতক হেলিকপ্টারের ক্যাপ্টেন হিসেবে স্কোয়াড্রন লিডার মহনন ২০২০-র ৪ সেপ্টেম্বর অসাধারণ সাহসিকতা ও পেশাদারি দক্ষতার নিদর্শন পেশ করেন। অপরিশোধিত তেলবাহী একটি বৃহৎ আকারের জাহাজে অগ্নিকান্ড ও বিস্ফোরণের ঘটনায় ক্ষয়-ক্ষতি নিরুপণের জন্য তিনি হেলিকপ্টারে করে শ্রীলঙ্কার পূর্ব উপকূল লাগোয়া অঞ্চলে পৌঁছান। জাহাজে ওই অগ্নিকান্ডের ঘটনার সময় থেকে পরবর্তী ৭ দিন তিনি ১২ বার ঘটনাস্থলে যান এবং পরিস্থিতির ওপর নজর রাখেন। এরকম নজরদারির সময় তিনি একদিন লক্ষ্য করেন জাহাজটিতে পর্যাপ্ত অগ্নিনির্বাপক ব্যবস্থা নেই। কিন্তু ঘটনাস্থলে ব্যাপক অগ্নিকান্ডের দরুণ ধোঁয়া ছড়িয়ে পড়ায় দৃশ্যমানতা কমে যায়। সেই সঙ্গে ঝোড়ো হাওয়া বইতে থাকে। এইরকম প্রতিকূল পরিস্থিতি উপেক্ষা করে তিনি নিজের কর্তব্য পালন করে যান। তাঁর বিচক্ষণতা ও পেশাদারি দক্ষতার ফলেই জাহাজটির পুরো অংশে আগুন ছড়িয়ে পড়া প্রতিহত করা যায় এবং বিপুল পরিমাণ অশোধিত তেল সমুদ্রের জলে ছড়িয়ে পড়া রোধ করা সম্ভব হয়। আন্তর্জাতিক জলসীমানায় ভারতীয় উপকূলরক্ষী বাহিনীর একজন আধিকারিকের এই প্রচেষ্টা সর্বস্তরে স্বীকৃতি পায়।
(প্রতিকূল পরিস্থিতি সত্বেও স্কোয়াড্রন লিডার দীপক মহননের কর্তব্যের প্রতি নিষ্ঠা ও পারদর্শিতার স্বীকৃতি স্বরূপ বায়ুসেনা পদক দিয়ে তাঁকে সম্মানিত করা হয়েছে।
CG/BD/AS
বস্ত্রমন্ত্রক
পাটজাত সামগ্রীর রপ্তানি ২০১৪ পরবর্তী সময়ে ২৪ শতাংশ বৃদ্ধি পেয়েছে : শ্রীমতী স্মৃতি জুবিন ইরানি
কলকাতা, ০৭ জানুয়ারি, ২০১৯
পাটজাত সামগ্রীতে বৈচিত্র্য আনার পর ২০১৪ পরবর্তী সময়ে বিভিন্ন পণ্যসামগ্রী রপ্তানি ২৪ শতাংশ বেড়েছে। কলকাতায় আজ সংস্কারের পর নবরূপে সজ্জিত ওল্ড কারেন্সি বিল্ডিং – এ আয়োজিত পাটজাত সামগ্রীর প্রদর্শনী সংক্রান্ত এক অনুষ্ঠানে একথা জানান কেন্দ্রীয় বস্ত্রমন্ত্রী শ্রীমতী স্মৃতি জুবিন ইরানি। পাটজাত সামগ্রী প্রচার ও প্রসারের লক্ষ্যে মন্ত্রকের পক্ষ থেকে চার দিনের এক অনুষ্ঠানের আয়োজন করা হয়েছে। অনুষ্ঠানে শ্রীমতী ইরানি পশ্চিমবঙ্গে পাটশিল্পের বিকাশে বিপুল সম্ভাবনার কথা উল্লেখ করেন। এক অর্থকরী কৃষিজ পণ্য হিসাবে পাটসামগ্রী বহু বছর ধরে পশ্চিমবঙ্গের সার্বিক অগ্রগতিতে অবদান যুগিয়েছে বলেও তিনি উল্লেখ করেন। কেন্দ্রীয় সরকার পাটচাষী, শিল্প সংস্থা এবং রপ্তানিকারীদের স্বার্থে সহযোগিতা গড়ে তুলতে বিভিন্ন পদক্ষেপ নিচ্ছে। তিনি আরও বলেন, পাট চাষীদের উপার্জন বৃদ্ধির পাশাপাশি, পাট শিল্পে আরও কর্মসংস্থান বৃদ্ধির ওপর সরকার নজর দিছে বলেও তিনি জানান।
কেন্দ্রীয় বস্ত্র সচিব শ্রী রাঘবেন্দ্র সিং বলেন, বড় বড় সংস্থাগুলির সঙ্গে তন্তুবায়দের যোগসূত্র গড়ে তুলে তাঁদের আয় বৃদ্ধির ওপর মন্ত্রক গুরুত্ব দিচ্ছে। দেশের ৪০টি জেলার তন্তুবায়দের বিমা ও উৎপাদিত সামগ্রী বাজারজাতকরণে সহায়তা দেওয়া হচ্ছে বলেও তিনি জানান।
বস্ত্র ও হস্তশিল্পের এই প্রদর্শনী আগামী ১০ তারিখ পর্যন্ত চলবে। উদ্বোধনী অনুষ্ঠানের অঙ্গ হিসাবে বিশিষ্ট ফ্যাশন ডিজাইনার শ্রীমতী অনামিকা খান্নার সৃজনশীল বস্ত্র ও পোশাক সামগ্রী নিয়ে একটি ফ্যাশন শো-এর আয়োজন করা হয়। অনুষ্ঠানে বস্ত্রমন্ত্রী, বস্ত্র সচিব এবং পশ্চিমবঙ্গ সার্কেলের মুখ্য পোস্ট মাস্টার জেনারেল শ্রী গৌতম ভট্টাচার্য যৌথভাবে ওল্ড কারেন্সি বিল্ডিং নিয়ে এক স্মারক ডাকটিকিট প্রকাশ করেন। এই উপলক্ষে শিল্প সংস্থার প্রতিনিধিরা ছাড়াও বস্ত্র বয়ন মন্ত্রকের উচ্চ পদস্থ আধিকারিকরাও উপস্থিত ছিলেন। অনুষ্ঠানে কেন্দ্রীয় বস্ত্রমন্ত্রী পাতজাত সামগ্রী রপ্তানিকারীদের পুরস্কৃত করেন।
CG/BD/SB
(Visitor Counter : 118
যুবওক্রীড়াবিষয়কমন্ত্রক
শ্রী কিরেণ রিজিজু যুব বিষয়ক ও ক্রীড়া মন্ত্রকের দায়িত্ব গ্রহণ করলেন
নয়াদিল্লি, ৩১ মে, ২০১৯
কেন্দ্রীয় যুব বিষয়ক ও ক্রীড়া মন্ত্রকের স্বাধীন দায়িত্বপ্রাপ্ত প্রতিমন্ত্রী হিসাবে শ্রী কিরেণ রিজিজু আজ দায়িত্ব গ্রহণ করেছেন। গতকাল রাষ্ট্রপতি ভবনে এক অনুষ্ঠানে রাষ্ট্রপতি তাঁকে পদ ও মন্ত্রগুপ্তির শপথবাক্য পাঠ করান।
দায়িত্ব গ্রহণের পর সাংবাদিকদের মুখোমুখী হয়ে শ্রী রিজিজু বলেন, যুব সম্প্রদায়ের ক্ষমতায়নে অবদান রাখার ক্ষেত্রে এ এক দারুণ সুযোগ। যুব সম্প্রদায় ও ক্রীড়া ক্ষেত্রের স্বার্থে গঠনমূলক কিছু করে দেখানোর যে সুযোগ তিনি পেয়েছেন, তার জন্য শ্রী রিজিজু প্রধানমন্ত্রীর প্রতি কৃতজ্ঞতা প্রকাশ করেন। ইংল্যান্ডে আয়োজিত ক্রিকেট বিশ্বকাপে অংশগ্রহণকারী ভারতীয় ক্রিকেট দলকে তিনি শুভেচ্ছা জানান। শ্রী রিজিজু বলেন, ক্রীড়াবিদদের বিষয়ে তিনি অবগত রয়েছেন। ক্রীড়াবিদদের সুযোগ-সুবিধা প্রদানে সব ধরণের প্রয়াস নেওয়া হবে বলেও তিনি আশ্বাস দেন। পুরনো ঐতিহ্যকে এগিয়ে নিয়ে যাওয়ার পাশাপাশি, নতুন উদ্যোগগুলিকেও সামিল করা হবে বলেও শ্রী রিজিজু জানান।
উল্লেখ করা যেতে পারে, শ্রী রিজিজু অরুণাচল পশ্চিম সংসদীয় কেন্দ্র থেকে এবারও লোকসভার সদস্য নির্বাচিত হয়েছেন। চতুর্দশ লোকসভায় সংবাদ মাধ্যম শ্রী রিজিজুকে সেরা কনিষ্ঠ সাংসদের মর্যাদা দিয়েছিল।
SSS/BD/SB
(Visitor Counter : 58
পর্যটনমন্ত্রক
দ্বিতীয় ইনক্রেডিবল ইন্ডিয়া প্রচারাভিযানে যোগা, সুশ্রুষা, বন্যপ্রাণ, রন্ধনশৈলী, বিলাস বহুলতা সহ বিশেষ বিশেষ পর্যটন আকর্ষণের ওপর প্রচারে জোর দেওয়া হয়েছে- শ্রী প্রহ্লাদ সিং প্যাটেল
নয়াদিল্লি, ০৪ ফেব্রুয়ারী, ২০২০
‘ফাইন্ড দ্য ইনক্রেডিবল ইউ’ প্রচারাভিযানের মাধ্যমে ডিজিটাল এবং সোস্যাল মিডিয়াতে দেশের বিশেষ বিশেষ আকর্ষণীয় পর্যটন স্হানগুলি তুলে ধরা হচ্ছে। এর উদ্দেশ্যই হল ‘ফাইন্ড দ্য ইনক্রেডিবল ইউ’ প্রচারাভিযানের মাধ্যমে পর্যটকদের দর্শনীয় পর্যটন স্হান ঘোরার পর তাদের পরিবর্তনশীল কি অভিজ্ঞতা হচ্ছে তা গল্পের আকারে তুলে ধরা। এই প্রচারাভিযান প্যাসিফিক এশিয়া ট্রাভেল অ্যাসোসিয়েশন এর পক্ষ থেকে ২০১৯এ সোনা জিতেছে।
পিএটিএ চারটি বিভাগে এই পুরস্কার দিয়ে থাকে। এগুলি হল, বাজার ; শিক্ষা এবং প্রশিক্ষণ, পরিবেশ, ঐতিহ্য এবং সংস্কৃতি। ভারত বাজার- প্রাথমিকভাবে সরকারের লক্ষ এই বিভাগে পুরস্কার জিতেছে।
মন্ত্রক ২০১৭ সালে দেশে ‘দ্বিতীয় দফায় অবিশ্বাস্য ভারত’ প্রচারাভিযানের সূচনা করেছে। এই প্রচারাভিযানে যোগা, সুশ্রুষা, বন্যপ্রাণ, রন্ধনশৈলী, বিলাস বহুলতা সহ পর্যটনের বিশেষ বিশেষ আকর্ষণের ওপর জোর দেওয়া হয়েছে।
লোকসভায় এক প্রশ্নের লিখিত উত্তরে একথা জানিয়েছেন কেন্দ্রীয় সংস্কৃতি ও পর্যটন মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল।
CG/SS/NS
(Visitor Counter : 88
প্রধানমন্ত্রীরদপ্তর
গুজরাট রোজগার মেলায় প্রধানমন্ত্রী ভাষণ দিলেন
এক বছরে ৩৫ হাজার পদ পূর্ণ করার লক্ষ্য নিয়েছে গুজরাট
কেন্দ্রীয় সরকার ১০ লক্ষ কর্মসংস্থানের লক্ষ্যে কাজ করছে
নয়াদিল্লি, ২৯ অক্টোবর ২০২২
ভিডিও বার্তার মাধ্যমে প্রধানমন্ত্রী শ্রী নরেন্দ্র মোদী গুজরাট রোজগার মেলায় আজ ভাষণ দেন।
বিভিন্ন পদে কয়েক হাজার তরুণ চাকরিপ্রার্থী যাঁরা নিয়োগপত্র পেয়েছেন, প্রধানমন্ত্রী তাঁদের সাধুবাদ জানান। ধনতেরাসের শুভদিনে জাতীয় স্তরে রোজগার মেলার সূচনা করা হয়েছে জানিয়ে শ্রী মোদী বলেন, ৭৫ হাজার প্রার্থীকে সেখানে নিয়োগপত্র দেওয়া হয়েছে। ধনতেরাসের দিন প্রধানমন্ত্রী বলেছিলেন যে বিভিন্ন রাজ্য এবং কেন্দ্রশাসিত অঞ্চলে অনুরূপ রোজগার মেলা আয়োজন করা হবে। তিনি বলেন, গুজরাট দ্রুততার সঙ্গে সেই লক্ষ্যে এগিয়েছে এবং আজ গুজরাট পঞ্চায়েত পরিষেবা পর্ষদে ৫ হাজার প্রার্থী এবং গুজরাট সাব-ইন্সপেক্টর নিয়োগ পর্ষদে এবং লোকরক্ষক নিয়োগ পর্ষদে ৮ হাজার প্রার্থী তাঁদের নিয়োগপত্র পাচ্ছেন। গুজরাটের মুখ্যমন্ত্রী এবং তাঁর নেতৃত্বাধীন টিমকে এ ব্যাপারে দ্রুত সাড়া দেওয়ার জন্য সাধুবাদ জানিয়েছেন তিনি। শ্রী মোদী বলেন, সাম্প্রতিক সময়ে গুজরাটে ১০ হাজার তরুণ চাকরিপ্রার্থী নিয়োগপত্র পেয়েছেন এবং আগামী এক বছরের মধ্যে ৩৫ হাজার শূন্যপদ পূরণেরও লক্ষ্য রাখা হয়েছে।
প্রধানমন্ত্রী গুজরাটে বহু কর্মসংস্থানের সুযোগ সৃষ্টি এবং স্বনিযুক্তির সম্ভাবনার ক্ষেত্র তৈরির জন্য রাজ্যে নতুন শিল্পনীতির সপ্রশংস উল্লেখ করেন। তৃতীয় এবং চতুর্থ শ্রেণীর পদে নিয়োগের ক্ষেত্রে ইন্টারভিউ প্রথা লোপ এবং ওজাস-এর মতো ডিজিটাল প্ল্যাটফর্মের প্রশংসা করেন তিনি। ‘অনুবন্ধম’ মোবাইল অ্যাপ এবং ওয়েব পোর্টালের মাধ্যমে কর্মদাতা এবং কর্মগ্রহীতাদের মধ্যে একটা সুচারু সমন্বয় তৈরি হচ্ছে বলে জানান শ্রী মোদী। গুজরাট পাবলিক সার্ভিস কমিশনের দ্রুত নিয়োগের মডেল জাতীয় স্তরে প্রশংসিত হয়েছে।
শ্রী মোদী বলেন, এই ধরনের রোজগার মেলা আগামী মাসগুলিতে রাজ্যস্তরে এবং জাতীয় স্তরে আয়োজন করা হবে। যেভাবে কেন্দ্রীয় সরকার ১০ লক্ষ কর্মসংস্থানের লক্ষ্যে কাজ করছে, সেই অভিযানে রাজ্য এবং কেন্দ্রশাসিত অঞ্চলগুলি যোগ দিলে তা আরও বেশি গতি পাবে বলে তিনি জানান। তিনি বলেন, এর ফলে একেবারে প্রান্তিক মানুষের কাছেও এই অভিযানকে পৌঁছে দেওয়া যাবে এবং সরকারি প্রকল্পগুলি সার্বিকভাবে জনগণের কাছে পৌঁছতে পারবে।
২০৪৭ সালের মধ্যে ভারতের উন্নত রাষ্ট্রের মর্যাদা অর্জনের লক্ষ্যে যব সম্প্রদায়ের গুরুত্বপূর্ণ ভূমিকার ওপর আলোকপাত করে প্রধানমন্ত্রী বলেন, সমাজ এবং দেশের প্রতি তাদের দায়িত্ব পূরণ করতে হবে। তিনি যুব সম্প্রদায়ের উদ্দেশে আরও বলেন, কেবল কাজ পেয়েই ক্ষান্ত হলেই চলবে না, বরং ব্যক্তিগত সক্ষমতার প্রয়োজনে ক্রমাগত শিক্ষা এবং দক্ষতার উন্নয়ন ঘটিয়ে যেতে হবে। প্রধানমন্ত্রী এই বলে শেষ করেন যে “আপনাদের সামনে অনেক দরজা উন্মুক্ত হয়ে যাবে। নিষ্ঠার সঙ্গে কাজ আপনাদেরকে কেবলমাত্র অনুচ্চারিত তৃপ্তিই দেবে না, বরং প্রগতি এবং সমৃদ্ধির নতুন সম্ভাবনার ক্ষেত্র তৈরি করবে।”
PG/AB/DM
(
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ৫ মার্চ, ২০২২
দেশব্যাপী টিকাকরণ অভিযানের আওতায় এপর্যন্ত ১৭৮.৫৫ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ৬৩ হাজার ৮৭৮
মোট করোনা রোগীর ০.১৫ শতাংশ উপসর্গযুক্ত
করোনা থেকে সুস্থতার হার ৯৮.৬৫ শতাংশ
গত ২৪ ঘণ্টায় করোনা থেকে সুস্থ হয়েছেন ১১ হাজার ৬৫১ জন। এই নিয়ে মোট করোনামুক্ত মানুষের সংখ্যা হল ৪ কোটি ২৩ লক্ষ ৭৮ হাজার ৭২১
গত ২৪ ঘণ্টায় করোনা আক্রান্ত হয়েছেন ৫ হাজার ৯২১ জন
দৈনিক সংক্রমণের হার ০.৬৩ শতাংশ
সাপ্তাহিক সংক্রমণের হার ০.৮৪ শতাংশ
২৪ ঘণ্টায় ৯ লক্ষ ৪০ হাজার ৯০৫টি নমুনা পরীক্ষা করা হয়েছে। এই নিয়ে এপর্যন্ত মোট ৭৭.১৯ কোটি নমুনা পরীক্ষা করা হল
(CG/SD/SKD/